DA
L 222/458
Den Europæiske Unions Tidende
8.9.2023
Bemærk: Hvis ATO GoA1/2-funktioner implementeres over fast udstyr i klasse B, er implementeringen af det mobile ATO-udstyr baseret på kontraktlige aftaler mellem infrastrukturforvalteren og jernbanevirk­ somhederne, og der er som sådan ingen obligatoriske ATO GoA1/2-implementeringskrav, før strækninger med fast ATO-udstyr og strækninger med fast klasse B-udstyr er migreret til fuld overensstemmende ETCS, herunder specifikationerne for fast ATO-udstyr i tillæg A til denne TSI.
7.2.9.3.
RMR
GSM-R og/eller FRMCS skal implementeres i overensstemmelse med de implementeringskrav, der er anført i punkt 7.3.2.
7.2.10.
Vedligeholdelse af specifikationer (korrektion af fejl)
7.2.10.1.
A n s v a r i fo r b i n d e l s e m e d æ n d r i n g s s t y r i n g s p r o c e s s e n
Under ændringsstyringsprocessen (CCM) i relation til ERTMS-specifikationerne og inden den næste lovbestemte offentliggørelse af nærværende TSI træder i kraft, klassificeres fejl alt efter, om de hindrer normal drift eller ikke hindrer normal drift.
For så vidt angår fejl, der hindrer normal drift, skal fabrikanter af mobilt udstyr, operatører, f.eks. ved at levere input angående forekomsten af fejlen i forbindelse med normal drift, og infrastrukturforvaltere med det nødvendige input fra fabrikanterne af fast udstyr beskrive deres produkter og systemimplementeringer med hensyn til den konstaterede situation, som hindrer normal drift, ved at besvare Jernbaneagenturets spørgeskemaer (som omfatter udbedringer af fejl og afbødende foranstaltninger).
Agenturets spørgeskemaer skal besvares senest tre måneder efter offentliggørelsen af spørgeskemaerne, og navnlig infrastrukturforvalteren skal i agenturets spørgeskema vurdere, om: 1) indvirkningen af fejlen er acceptabel for sikkerheden og driften i forbindelse med netdrift 2) indvirkningen af fejlen er acceptabel for interoperabiliteten, hvilket enten betyder, at: a) den manglende implementering af korrektionen af fejl i fast udstyr vil gøre det muligt for ethvert ERTMS-køretøj, der opfylder kravene i den seneste TSI, at levere en normal drift på nettet.
eller b) den manglende implementering af korrektionen af fejl i mobilt udstyr vil gøre det muligt for ERTMS-køretøjet at levere en normal drift på det TSI-konforme net.
Agenturet offentliggør resultaterne af agenturets spørgeskemaer på en gennemsigtig måde.
7.2.10.2.
F a br i k a n t e n s a n s v a r fo r b i n d e l s e m e d m o b i l t o g f a s t u d s t y r
Efter offentliggørelsen af korrektionen af fejl i en lovbestemt offentliggørelse skal fabrikanterne ajourføre deres interopera­ bilitetskomponenter i overensstemmelse hermed, og de er ansvarlige for at vedligeholde interoperabilitetskomponenterne som krævet i punkt 4.2.20.1 (herunder vedligeholdelse af de tilhørende EF-attester) og i overensstemmelse med overgangskravene i tillæg B (tabel B3).
Disse ajourførte interoperabilitetskomponenter (herunder de tilhørende EF-attester) stilles til rådighed for indbygning i de pågældende delsystemer i overensstemmelse med tillæg B (tabel B3).
Bemærk: For interoperabilitetskomponenter, for hvilke det af de tidligere forelagte oplysninger, jf. punkt 7.2.10.1, fremgår, at der ingen indvirkning er på sikkerhed, drift og interoperabilitet, er en opdatering ikke påkrævet.